OpenLLM-France/wikimedia huggingface dataset:
# Phlomis fruticosa

Phlomis fruticosa és una espècie de planta fanerògama de la família de les lamiàcies originària de la regió del Mediterrani oriental fins a Transcaucàsia. És cultivada com a planta ornamental, havent guanyat l'Award of Garden Merit de la Royal Horticultural Society, a vegades subespontània. És una espècie arbustiva d'aspecte llanut de fins a 150 cm d'alçada. Les fulles són oposades i lanceolades, rugoses a l'anvers i blanquinoses tomentoses al revers. Les flors són de color groc, s'agrupen en verticilastres multiflors (14-36), i floreixen del març al juliol.

## Referències

* ↑ «Phlomis fruticosa a The Plant List» (en anglès). [Consulta: 18 juliol 2017].
* ↑ «RHS Plant Selector - Phlomis fruticosa». [Consulta: 25 maig 2013].
* ↑ «Phlomis fruticosa». Herbari virtual del Mediterrani Occidental. Universitat de les Illes Balears.
# Calicle

S'anomena calicle, epicalze o fals calze al verticil extrafloral, amb aspecte de calze i format per hipsofil·les. Etimològicament, calicle prové del llatí calicŭlus, que és el diminutiu de calĭcis ('calze').
Malgrat que generalment aquest calicle és format per bràctees com per exemple en el malví, també poden tenir altres orígens, com és el cas del marxívol amb calicle foliar, o de la maduixera on el calicle prové de les estípules.

## Vegeu també

* Calze
# Calicoteri

Els calicoteris (Chalicotherium, «bèstia còdol» en llatí) són un gènere de mamífers perissodàctils extints que tingueren una àmplia distribució geogràfica entre l'Oligocè superior i el Pliocè inferior. Vivien a Àsia, Àfrica i Europa. S'assemblaven bastant a les altres espècies de calicotèrids; eren herbívors d'aspecte estrany, amb potes anteriors llargues i dotades d'urpes i potes posteriors més robustes que sostenien el seu pes.

## Referències

* 1 2 Agustí, 1997, p. 90.
* ↑ Agustí, 1997, p. 108.

## Bibliografia

* Agustí, Jordi. Memoria de la Tierra: Vertebrados fósiles de la Península Ibérica. Barcelona: El Serbal, 1997. ISBN 84-7628-195-1.
# Heinrich Karl Ebell

Heinrich Karl Ebell (Neuruppin, 30 de desembre del 1775 - Oppeln, 12 de març del 1824) fou un compositor i jurista alemany. Va estudiar dret a la Universitat de Halle del Saale i música al seu temps lliure.
De 1801 a 1802 fou director del teatre de la música de Breslau, aleshores dins de l'imperi Alemany, avui a Polònia (Wrocław). Després d'un debut prometedor, es van sorgir conflictes, va abandonar la gestió del teatre i optar per a una funció administrativa. El 1807 va ser anomenament a la ciutat d'Oppeln, primer com a secretari i el 1816 com a conseller del govern, va continuar cultivant la música i la composició. Estrenà les òperes Der Nachtwächter i Anacreón; l'oratori L'Immortalité; la música per la tragèdia Lanassa; diverses cantates, simfonies, quartets, cors i d'altres moltes obres que romanen manuscrites. Va morir jove el 1824, de les conseqüències d'una fractura de la gamba malcurada, sobrevinguda el 1813.

## Obres

* «Catàleg de les seves obres musicals publicades». Deutsche Digitale Bibliothek. Arxivat de l'original el 2016-03-03. [Consulta: 21 maig 2015].

## Referències

* ↑ Dommer, Arrey von «Ebell, Heinrich Karl». Allgemeine Deutsche Biographie, vol. 5, 1877, pàg. 525-526.
* ↑ Enciclopèdia Espasa (castellà), Vol. 18, pàg. 2719, (ISBN 84-239-4581-2
# Caesalpinieae

Caesalpinieae és una tribu d'angiospermes de la subfamília Caesalpinioideae de les fabàcies.

## Particularitats

Les espècies d'aquesta tribu presenten fulles bipinnades, excepcionalment pinnades.
El calze és dialisèpal. La corol·la presenta 5 pètals i l'androceu, 10 estams (rarament menys). Els estams tenen sovint el filament pilós i les anteres dorsifixes i versàtils.

## Gèneres

| Acrocarpus Arapatiella Arcoa Balsamocarpon Batesia Burkea Bussea Caesalpinia Campsiandra Cenostigma Chidlowia Colvillea Conzattia Cordeauxia Delonix Dimorphandra Diptychandra Erythrophleum Gleditsia Gymnocladus Haematoxylum Hoffmannseggia Jacqueshuberia Lemuropisum Lophocarpinia | Melanoxylum Moldenhawera Mora Moullava Orphanodendron Pachyelasma Parkinsonia (syn. Cercidium) Peltophorum Poeppigia Pomaria Pterogyne Pterolobium Recordoxylon Schizolobium Sclerolobium Stachyothyrsus Stahlia Stenodrepanum Stuhlmannia Sympetalandra Tachigali Tetrapterocarpon Vouacapoua Zuccagnia |

## Bibliografia

* Burkart, A. Leguminosas. En: Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I., Buenos Aires. pag.: 467-538.
# Hyloscirtus colymba

Hyloscirtus colymba és una espècie de granota que viu a Costa Rica, Panamà i, possiblement també, Colòmbia.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Chaves, G., Savage, J., Jaramillo, C. & Fuenmayor, Q. 2004. Hyloscirtus colymba. Llista Vermella d'Espècies Amenaçades de la UICN 2006. Consulta: 11 de gener de 2008.
# Hyloscirtus larinopygion

Hyloscirtus larinopygion és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Bolívar, W., Coloma, L.A., Ron, S. & Renjifo, J.M. 2004. Hyloscirtus larinopygion. Llista Vermella d'Espècies Amenaçades de la UICN 2006. Consulta: 11 de gener de 2008.
# Piculus flavigula

Piculus flavigula és una espècie d'ocell de la família dels pícids (Picidae) que habita la selva humida del sud-est de Colòmbia, sud de Veneçuela, Guaiana, est de l'Equador i del Perú, nord-est de Bolívia i oest, est i sud-est del Brasil.
En diverses llengües rep el nom de "picot gorjagroc" (Anglès: Yellow-throated Woodpecker. Francès: Pic à gorge jaune).
# Pipara

Pipa o Pipara, en llatí Pipa o Pipara, fou la filla d'Àtal, rei dels marcomans.
L'emperador romà Gal·liè se'n va enamorar apassionadament. Trebel·li Pol·lió la confon amb Cornèlia Salonina, la dona de l'emperador, i Gibbon cau en el mateix error.

## Referències

* ↑ Pipa or Pipara a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 370-371
# Cal Codina (Bell-lloc d'Urgell)

Cal Codina és una obra de Bell-lloc d'Urgell (Pla d'Urgell) protegida com a Bé Cultural d'Interès Local.

## Descripció

Casal familiar de considerables proporcions que consta de planta baixa, dos pisos i golfes. Dues pedres de la façana deixen constància de les dues intervencions en l'edifici: en la llinda de la porta de la planta baixa amb la data de 1770 per un tal Francisco Codina i en la balconada central del primer pis amb l'any 1826 duta a terme per Felip Codina. L'arrebossat de la façana certament matusser, contrasta amb les pedres que emmarquen les obertures que, sens dubte, recorden l'esplendor d'un altre temps.

## Referències

* ↑ «Cal Codina». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Philip Crowther

Philip Crowther és un periodista luxemburguès, actualment destinat a Washington DC, conegut per ser poliglot. És fill de pare anglès i de mare alemanya, i va ser criat a Luxemburg. Pot parlar amb fluïdesa en francès, castellà, portuguès, anglès, alemany, i luxemburguès. És el corresponsal a la Casa Blanca de France 24, i és membre de l'Associació de Corresponsals de la Casa Blanca.
Va viure un any a la Vila de Gràcia, per això comprèn i té un nivell bàsic de català. És seguidor del Futbol Club Barcelona.

## Referències

* ↑ Philip Crowther a partir de Ohio faz o resumo do debate dos democratas, <https://www.voaportugues.com/a/philip-crowther-a-partir-de-ohio-faz-o-resumo-do-debate-dos-democratas-/5126746.html>. Consulta: 18 gener 2021
* 1 2 «Philip Crowther, el reportero viral por su dominio de los idiomas, sorprende en directo a Zapeando hablando en catalán» (en castellà). LaSexta, 14-01-2021. [Consulta: 18 gener 2021].
* ↑ COPE. «Philip Crowter, periodista que habla seis idiomas, en Tiempo de Juego: "Pienso en imágenes, no en palabras"» (en castellà). COPE, 16-01-2021. [Consulta: 18 gener 2021].
* ↑ «Philip Crowther va explicar l’assalt al Capitoli en 6 idiomes i també parla català: “Soc del Barça”», 15-01-2021. [Consulta: 20 gener 2021].
* 1 2 3 «Philip Crowther va explicar l’assalt al Capitoli en 6 idiomes i també parla català: “Soc del Barça”». RAC1, 15-01-2021. [Consulta: 18 gener 2021].
* ↑ , <https://video.gpb.org/video/philip-crowther-hjlznr/>. Consulta: 18 gener 2021
* ↑ «Còpia arxivada». Arxivat de l'original el 2022-02-17. [Consulta: 20 gener 2021].

## Enllaços externs

* Pàgina oficial
# Philip Deignan

Philip Deignan (Letterkenny, 7 de setembre del 1983) és un ciclista professional irlandès. Professional des del 2005, actualment a l'equip Team Sky.

## Palmarès

* 2004
** 1r de la Ronde de l'Isard i vencedor de 2 etapes
* 2005
** 1r al Tour del Doubs
* 2009
** Vencedor d'una etapa a la Volta a Espanya
* 2013
** 1r al Tour de Gila i classificació de la muntanya

### Resultats a la Volta a Espanya

* 2007. 71è de la classificació general
* 2009. 9è de la classificació general. Vencedor d'una etapa
* 2010. Abandona (11a etapa)
* 2014. 39è de la classificació general

### Resultats al Giro d'Itàlia

* 2008. 79è de la classificació general
* 2009. 56è de la classificació general
* 2011. 47è de la classificació general
* 2014. 43è de la classificació general
* 2016. Abandona (19a etapa)
* 2017. 37è de la classificació general

## Enllaços externs

* Palmarès a sitiodeciclismo.net'
# Hypselobarbus kolus

Hypselobarbus kolus és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

És un endemisme de l'Índia.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Piula de Sprague

La piula de Sprague (Anthus spragueii) és un ocell de la família dels motacíl·lids (Motacillidae).

## Hàbitat i distribució

Habita praderies del Canadà i les Estats Units, des del nord d'Alberta, centre de Saskatchewan i sud de Manitoba cap al sud fins Montana, oest de Dakota del Sud, Dakota del Nord i nord-oest de Minnesota.

## Referències

* ↑ «Piula de Sprague». Cercaterm. TERMCAT, Centre de Terminologia. Rev. 20/03/2022(català)
# Ca

«Ca» té aquests significats:
* Lingüística:
** Ca, nom de la lletra k.
** Ca, sinònim de casa.
** Ca, adverbi de negació.
* Química: Ca, símbol de l'element químic calci.
* Física:
** cA, símbol del centiamper equivalent a 0.01 amperes
** CA, acrònim de corrent altern.
* Zoologia: Sinònim de gos, emprat predominantment en algunes variants del català, especialment el balear.
* Informàtica:
** ca, codi representatiu del català, segons l'ISO 639-1.
** .ca, terminació del domini territorial de primer nivell de Canadà.
* Transport aeri: CA, codi IATA d'Air China.
# Pilar de Borbó

Pilar de Borbó és el nom dels següents personatges:
* Maria del Pilar de Borbó i de Borbó (1861-1879), infanta d'Espanya
* Pilar de Borbó i de Borbó-Dues Sicílies (1936), infanta d'Espanya i duquessa de Badajoz.
# Camir (fill de Cèrcaf)

Camir (en grec antic Κάμειρον) va ser un heroi de la mitologia grega, fill de Cèrcaf i Cidipa la filla d'Òquim, un dels helíades, que va ser rei de l'illa de Rodes. Algunes fonts diuen que els seus pares eren Rode i Posidó.
Tenia dos germans més petits, Ialis i Lindos. A la mort del seu pare el van succeir, i es van repartir l'illa entre els tres. Cada un dels germans va fundar una ciutat amb el seu nom: Camir la ciutat de Camiros, Lindos la ciutat de Lindos i Ialis la de Ialisos.
Segons una tradició que recull Diodor de Sicília, a la seva època va arribar un gran diluvi, i la seva mare, que aquí s'anomenava Cirbe, va morir ofegada per la riuada que va devastar l'illa. Més tard, els tres germans es van dividir l'illa i van fundar les tres ciutats.

## Referències

* ↑ Píndar. Olímpiques, VII, 74
* ↑ Joan Tzetzes. Escolis a Licòfron, 923
* ↑ Estrabó. Geografia, XIV, 2, 8
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 279. ISBN 9788496061972.
* ↑ Diodor de Sicília. Biblioteca històrica, V, 57, 8
# Callithrix penicillata

Callithrix penicillata és una espècie de primat de la família dels cal·litríquids que viu al Brasil (des de l'estat de Bahia fins al de Paraná).

## Referències

* IUCN. (anglès)

## Enllaços externs

* Hàbits i estructura social d'aquest mico. (anglès)
# Hexahidroborita

L'hexahidroborita és un mineral de la classe dels borats. El seu nom prové de la seva composició, originalment es creia que aquesta espècie mineral contenia sis molècules d'aigua d'hidratació però posteriorment l'anàlisi de la seva estructura cristal·lina va demostrar que només en conté dues.

## Característiques

L'hexahydroborita és un borat de fórmula química Ca[B(OH)₄]₂·2H₂O. Cristal·litza en el sistema monoclínic en cristalls prismàtics aplanats, de fins a 2 mm. La seva duresa a l'escala de Mohs és 2,5.
Segons la classificació de Nickel-Strunz, l'hexahidroborita pertany a «06.AC - Monoborats, B(O,OH)₄, amb i sense anions addicionals; 1(T), 1(T)+OH, etc.» juntament amb els següents minerals: sinhalita, pseudosinhalita, behierita, schiavinatoïta, frolovita, henmilita, bandylita, teepleïta, moydita-(Y), carboborita, sulfoborita, lüneburgita, seamanita i cahnita.

## Formació i jaciments

L'hexahydroborita és un component poc freqüent dels dipòsits d'skarn enriquits en bor en calcàries metasomitzades. Va ser descoberta al dipòsit de B Solongo, a l'altiplà Vitim (Buriàtia, Rússia) associada a pentahidroborita, frolovita, kurchatovita i sakhaïta. També ha estat descrita a la mina Fuka, a Takahashi (Prefectura d'Okayama, Honshu, Japó) associada a olshanskyita i calcita.

## Referències

* 1 2 3 «Hexahydroborite» (en anglès). Mindat. [Consulta: 3 juny 2017].
* 1 2 3 «hexahydroborite» (en anglès). Handbook of Mineralogy. Arxivat de l'original el 3 de març 2016. [Consulta: 3 juny 2017].
# Phyllastrephus placidus

Phyllastrephus placidus (syn: Phyllastrephus cabanisis placidus) és una espècie d'ocell de la família dels picnonòtids (Pycnonotidae). Es troba des de l'est de Kenya, passant per Tanzània fins al nord-est de Zàmbia, Malawi i el nord-oest de Moçambic. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà i els matollars humids tropicals i subtropicals. El seu estat de conservació no ha estat evaluat.

## Taxonomia

Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del bulbul de Cabanis (P. cabanisis placidus).

## Referències

* 1 2 3 «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 615. ISBN 978-84-16728-37-4.
# Phycodnaviridae

Els Phycodnaviridae són una família de virus ADN bicatenaris de mida gran (160 a 560 milers de parells de bases), que infecten membres d'algues eucariotes d'aigua dolça.
Els ficodnavírids tenen forma d'icosaedre i una membrana lipídica interna i es repliquen en el citoplasma dels seus hostes. Pertanyen al grup de gran ADN (NCLDV).

## Bibliografia

* Van Etten JL. Unusual life style of giant chlorella viruses. Annu Rev Genet. 2003;37:153-95. Review. PMID: 14616059 Open Access version
* Van Etten JL, Meints RH. Giant viruses infecting algae. Annu Rev Microbiol. 1999;53:447-94. Review. PMID: 10547698 Open Access version
* Iyer LM, Balaji S, Koonin EV, Aravind L. Evolutionary genomics of nucleo-cytoplasmic large DNA viruses. Virus Reseearch. 2006 Apr;117(1):156-84. PMID: 16494962
* Raoult D, Audic S, Robert C, Abergel C, Renesto P, Ogata H, La Scola B, Suzan M, Claverie JM. The 1.2-megabase genome sequence of Mimivirus. Science. 2004 Nov 19;306(5700):1344-50. PMID: 15486256
* World of Chlorella Viruses Home Page

## Enllaços externs

* Viralzone: Phycodnaviridae
# Phygasia minuta

Phygasia minuta és una espècie de coleòpter polífag de la família dels crisomèlids. Va ser descrit per primera vegada l'any 2001 per Medvédev.

## Referències

* ↑ Chrysomelidae en Synopsis of the described Coleoptera of the World 13 december 2008 (anglès)
# 1473
## Esdeveniments
### Països Catalans

* 17 de setembre: La Corona d'Aragó recupera el Rosselló. Joan II de Catalunya-Aragó i Lluís XI de França signen la pau de Perpinyà, per la qual el sobirà francès renuncia als drets adquirits sobre els comtats del Rosselló i la Cerdanya.

### Resta del món

* Concili d'Aranda
* Expansió de l'imperi Asteca a partir de la conquesta de Tlateloco.
* Comença la construcció de la Capella Sixtina.

## Naixements
### Resta del món

* 19 de febrer - Toruń (Polònia): Nicolau Copèrnic, astrònom polonès, fundador de l'astronomia moderna.
* 17 de març - Castell de Stirling, Stirling, Escòcia: Jaume IV d'Escòcia, rei d'Escòcia.

## Referències

* ↑ «tractat de Perpinyà | enciclopèdia.cat». [Consulta: 24 juliol 2020].
# 434 aC

El 434 aC va ser un any del calendari romà prejulià. Era l'any 320 ab urbe condita. La denominació 434 aC per a aquest any s'ha emprat des de l'edat mitjana, quan el calendari Anno Domini va ser el mètode més usat a Europa per a anomenar els anys.

## Esdeveniments

* Repressió de la revolta a Mègara. Els atenesos, molestos amb els megarencs, van aprovar un decret que els excloïa dels seus mercats i ports. Aquest decret va perjudicar molt la ciutat, que no tenia prou aliments per sostenir la població, i els obtenien en la seva major part dels subministraments de l'Àtica. Aquest va ser un dels motius que van dur a l'inici de la Guerra del Peloponnès.
* Anaxàgores és empresonat i aprofita el captiveri per fer descobertes matemàtiques.
* A Roma van ser elegits cònsols Gai Juli Jul i Luci Virgini Tricost segons Diodor de Sicília, però Titus Livi, diu que aquell any hi van haver tres tribuns amb potestat consular: Servi Corneli Cos, Marc Manli Capitolí i Quint Sulpici Pretextat.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Tucídides. Història de la Guerra del Peloponnès, I, 67, 139
* ↑ Kirk, G. S; J. E. Raven. The presocratic philosophers; a critical history with a selection of texts. Cambridge: Cambridge University Press, 1962, p. 493-494.
* ↑ Diodor de Sicília. Biblioteca històrica, XII, 53
* ↑ Titus Livi. Ab Urbe Condita, IV, 23
# Abbottstown

Abbottstown és una població dels Estats Units a l'estat de Pennsilvània. Segons el cens del 2000 tenia 905 habitants.

## Demografia

Segons el cens del 2000, Abbottstown tenia 905 habitants, 323 habitatges, i 254 famílies. La densitat de població era de 613 habitants per quilòmetre quadrat.
Dels 323 habitatges en un 43,7% hi vivien nens de menys de 18 anys, en un 64,4% hi vivien parelles casades, en un 10,2% dones solteres, i en un 21,1% no eren unitats familiars. En el 15,5% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,5% tenia menys de 18 anys, un 7,6% entre 18 i 24, un 36,4% entre 25 i 44, un 18,7% de 45 a 60 i un 7,8% 65 anys o més.
L'edat mediana era de 32 anys. Per cada 100 dones de 18 o més anys hi havia 91,6 homes.
La renda mediana per habitatge era de 49.063 $ i la renda mediana per família de 52.578 $. Els homes tenien una renda mediana de 31.736 $ mentre que les dones 24.083 $. La renda per capita de la població era de 17.246 $. Entorn de l'1,6% de les famílies i el 2,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abbottstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Abbottstown». American Fact Finder. Oficina del Cens dels Estats Units, 12-01-2010.
# Pilos de Trifília

Pilos (grec antic: Πύλος) fou una antiga ciutat de Trifília, a l'Èlida, vora el riu Alfeu. Al Peloponnès existien dues ciutats més amb el nom de Pilos: Pilos de l'Èlida, al nord, i Pilos de Messènia, al sud.
Només l'esmenta Estrabó, que la situa a 30 estadis de la mar i al nord de Lèpreon. Quan els eleus van conquerir les ciutats de Trifília, Pilos va ser annexionada a Lèpreon. Estrabó diu que aquesta Pilos era la pàtria de Nèstor, perquè vora seu passava el riu Alfeu, on s'estenia el territori governat per ell segons les descripcions d'Homer a la Ilíada, i era l'única de les tres ciutats anomenades Pilos que es trobava lluny de la mar. Això encaixaria amb el relat que Telèmac fa del seu viatge a Pilos a l'Odissea.
Seguint la política d'hel·lenització de la toponímia de l'estat grec, el segle xix la vila de Pirgos fou reanomenada temporalment Pilos de Trifília (grec: Πύλος Τριφυλιακή), però finalment el canvi no quallà.

## Referències

* ↑ Smith, William (ed.). «Pylus». Dictionary of Greek and Roman Geography (1854). [Consulta: 26 desembre 2020].
* ↑ Λιθοξόου, Δημήτρης. «Μετονομασίες των χωριών της Ελλάδας». Blog personal de Δημήτρης Λιθοξόου, 2005. Arxivat de l'original el 28 de novembre 2022. [Consulta: 8 gener 2023].
# Jeff Stearns

Jeff Stearns (Jacksonville, 13 d'abril de 1977) és un actor, guionista i productor de televisió estatunidenc.
Es va incorporar a la sèrie de televisió Pacific Blue en la tercera temporada amb el paper de Russ Granger. El 2003 va protagonitzar la pel·lícula Fighting Words, a més d'aparèixer a Fire Over Afghanistan. Després, va deixar en segon pla la interpretació i va passar a treballar en el guionatge i la producció televisiva. El 2020, va coproduir el film Blood and Money amb Suza Horvat.

## Referències

* 1 2 Córdoba, Adrián. «Qué fue de los actores de 'Pacific Blue', los policías riders californianos» (en castellà). As, 27-07-2021. [Consulta: 8 agost 2023].
* ↑ Thomas, Kevin. «‘Fighting’ is for the prose» (en anglès). Los Angeles Times, 06-04-2007. [Consulta: 8 agost 2023].
* ↑ Shaheen, Jack G. Guilty: Hollywood's verdict on Arabs after 9/11. 1. publ. Northampton, Mass: Olive Branch Press, 2008. ISBN 978-1-62371-020-0.
* ↑ Hill, Amanda. «Tom Berenger's Maine film set for May release» (en anglès). NEWS CENTER Maine, 17-05-2020. [Consulta: 8 agost 2023].